ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη δημόσιας δασικού χαρακτήρα έκτασης
ως αναδασωτέας εμβαδού 8.082,97 τ.μ. στην περιοχή της Τοπικής Κοινότητας Στίβου, Δ.Ε. Απολ-
λωνίας του Δήμου Βόλβης, Περιφερειακής Ενότητας Θεσσαλονίκης.
Κήρυξη αναδασωτέας έκτασης δασικού χαρακτήρα συνολικού εμβαδού 21.914,00 τετραγωνι-
κών μέτρων στις θέσεις «Βορόλακες, Αγριλίτσα,
Στρογγυλή Λάκκα, Ψίλυθρα και Παλιοκκλήσι»
Τοπικής Κοινότητας Μεταμόρφωσης, Δημοτικής
Ενότητας Παπαφλέσσα, του Δήμου Πύλου-Νέστορος Νομού Μεσσηνίας.
ΑΠΟΦΑΣΕΙΣ
Αριθμ. 105784
(1)
Κήρυξη δημόσιας δασικού χαρακτήρα έκτασης
ως αναδασωτέας εμβαδού 8.082,97 τ.μ. στην περιοχή της Τοπικής Κοινότητας Στίβου, Δ.Ε. Απολ-
λωνίας του Δήμου Βόλβης, Περιφερειακής Ενότητας Θεσσαλονίκης.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 3 του άρθρου 117 του Συντάγματος.
2. Τον ν. 998/1979 «Περί προστασίας των δασών και
δασικών εκτάσεων εν γένει της χώρας» (Α’ 289) και ειδικότερα το άρθρο 38 παρ. 1 και το άρθρο 41.
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) -Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Την από 13.08.2022 Πράξη Νομοθετικού Περιεχομένου «α) Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές του Ιουλίου/Αυγούστου 2021 και συναφείς διατάξεις» (Α’ 143) η οποία κυρώθηκε με το άρθρο 2
του ν. 4824/2021 «Κύρωση: α) της από 5.8.2021 Πράξης
Νομοθετικού Περιεχομένου ’’Έκτακτα μέτρα για την
αντιμετώπιση του κινδύνου πυρκαγιών’’ (Α’ 138) και β)
της από 13.8.2021 Πράξης Νομοθετικού Περιεχομένου
’’Έκτακτα μέτρα για την αποτελεσματική προστασία
(Α’ 156)’’» (Α’ 156).
5. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας «Ελλάδα 2.0», Εθνική Σύνταξη Ομογενών
και άλλες επείγουσες διατάξεις» (Α’ 63).
6. Το π.δ. 6/2022 «Σύσταση και μετονομασία Γενικών
Γραμματέων, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160).
8. Την υπό στοιχεία ΥΠΕΝ/ΔΔΥ/48478/3594/
16-05-2022 (Β’ 2415) κοινή υπουργική απόφαση δυνάμει της οποίας ορίσθηκε ο καθορισμός των διοικητικών
λεπτομερειών μεταφοράς των δασικών υπηρεσιών, του
αντίστοιχου προσωπικού και λοιπών θεμάτων της παρ. 5
του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το
άρθρο 2 του ν. 4824/2021 (Α’ 156).
9. Την υπό στοιχεία ΥΠΕΝ/ΔΝΕΠ/83988/2740/
25-08-2022 (Β’ 4528) απόφαση των Υπουργού, Υφυπουργού και Γενικού Γραμματέα Δασών του Υπουργείου
Περιβάλλοντος και Ενέργειας.
10. Τις υπ’ αρ. 160417/1180/8-7-1980, 182447/3049/
1980 και 154659/24-5-1982 εγκύκλιες διαταγές του
Υπουργείου Γεωργίας.
11. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφί-
μων - Ρύθμιση εμπραγμάτων δικαιωμάτων και λοιπές
διατάξεις» (Α’ 66).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
2 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 159
03.04.2025 10:13:46
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
12. Το υπ’ αρ. 68376/12-9-2013 έγγραφο της ΑΔΜΘ/
Γενική Διεύθυνση Δασών και Αγροτικών Υποθέσεων με
το οποίο ορίζεται η διαδικασία έκδοσης απόφασης κήρυξης αναδασωτέων εκτάσεων.
13. Το υπ’ αρ. 21638/11-04-2018 έγγραφο της Γενικής
Διεύθυνσης Δασών και Αγροτικών Υποθέσεων με το
οποίο χορηγούνται «Οδηγίες σύνταξης σχεδίων εγγράφων αποφάσεων κήρυξης αναδασωτέων και ανάκλησης-
άρσης αποφάσεων κήρυξης αναδασωτέων».
14. Τα υπό στοιχεία Γ39682/28-04-2015 και Ε6671/
22-08-2024 έγγραφα του Εθνικού Τυπογραφείου.
15. Την υπ’ αρ. 14412/17.05.2022 διαταγή της Επιθεώρησης Δασικής Πολιτικής Μακεδονίας - Θράκης «Δομή
εγγράφων δασικών υπηρεσιών».
16. Την υπ’ αρ. 372156/21-10-2022 απόφαση του Γενικού Γραμματέα Δασών «Κύρωση δασικού χάρτη της
Περιφερειακής Ενότητας Θεσσαλονίκης» (Δ’ 815).
17. Το γεγονός ότι η έκταση που αναφέρεται στο θέμα
αποτελεί δημόσια δασικού χαρακτήρα έκταση που καταστράφηκε λόγω πυρκαγιάς.
18. Το υπ’ αρ. 98561/13-03-2025 έγγραφο του Δασαρχείου Σταυρού στο οποίο προτείνεται η κήρυξη της
έκτασης, που αναφέρεται στο θέμα, ως αναδασωτέας με
συνημμένη την υπ’ αρ. 98455/13-03-2025 έκθεση αυτοψίας-εισήγηση της δασοπόνου Μαρίας Καραμήτρου, με
το περιεχόμενο των οποίων και συμφωνούμε.
19. Το γεγονός ότι δεν προκύπτει δαπάνη για τον κρατικό προϋπολογισμό, αποφασίζουμε:
Κηρύσσουμε ως αναδασωτέα έκταση εμβαδού οκτώ
χιλιάδων ογδόντα δύο τετραγωνικών μέτρων και ενενήντα επτά εκατοστών του τετραγωνικού μέτρου
(Ε=8.082,97 τ.μ.) στην περιοχή της Τοπικής Κοινότητας
Στίβου, Δ.Ε. Απολλωνίας του Δήμου Βόλβης, Περιφερειακής Ενότητας Θεσσαλονίκης, με σκοπό την προστασία,
αποκατάσταση της δασικής βλάστησης με φυσική ή τεχνητή αναδάσωση και τη διατήρηση του χαρακτήρα της
ως δασικού χαρακτήρα έκτασης, ώστε να αποκλεισθεί
η διάθεση της προαναφερθείσας έκτασης που άλλαξε
μορφή λόγω πυρκαγιάς, για άλλο σκοπό.
Η ως άνω δημόσια δασικού χαρακτήρα έκταση, αποτυπώνεται με στοιχεία κορυφών (1, 2, 3, 4, 5, 6, 7, 8, 1)
στο από 12-03-2025 εξαρτημένο από το Εθνικό Τριγωνομετρικό Δίκτυο της χώρας σε σύστημα συντεταγμέ-
νων ΕΓΣΑ ’87 τοπογραφικό διάγραμμα που συνέταξε
η Δασοπόνος Μαρία Καραμήτρου, το οποίο αποτελεί
αναπόσπαστο στοιχείο της παρούσας.
Τα όρια της κηρυγμένης ως αναδασωτέας έκτασης
είναι τα εξής:
Βόρεια:
με δασική έκταση.
Νότια:
με μη δασική έκταση
Ανατολικά:
με δασική και μη δασική έκταση
Δυτικά:
με μη δασική έκταση
Στον κυρωμένο και αναμορφωμένο δασικό χάρτη
της περιοχής η ως άνω έκταση φέρει το χαρακτηρισμό
«δάση και δασικές εκτάσεις στις α/φ παλαιότερης και
πρόσφατης λήψης» με επιπλέον πληροφορία 1 «εντός
ορίων εποικισμού» (ΔΔ1).
Η δασική βλάστηση που κάηκε αποτελούνταν από
φτελιές, βάτα και βούρλα.
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 του ν. 3900/2010, Α’ 213), εντός
προθεσμίας εξήντα (60) ημερών, αρχόμενη από την επομένη της δημοσίευσής της (άρθρο 46 π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς
τον Γενικό Γραμματέα Δασών από οποιονδήποτε έχει
έννομο συμφέρον, σύμφωνα με τις διατάξεις της παρ. 4
του άρθρου 44 του ν. 998/1979.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 18 Μαρτίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Μακεδονίας Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. 110435
(2)
Κήρυξη αναδασωτέας έκτασης δασικού χαρακτήρα συνολικού εμβαδού 21.914,00 τετραγωνι-
κών μέτρων στις θέσεις «Βορόλακες, Αγριλίτσα,
Στρογγυλή Λάκκα, Ψίλυθρα και Παλιοκκλήσι»
Τοπικής Κοινότητας Μεταμόρφωσης, Δημοτικής Ενότητας Παπαφλέσσα, του Δήμου Πύλου-
Νέστορος Νομού Μεσσηνίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τα άρθρα 24 παρ. 1 και 117 παρ. 3 του Συντάγματος.
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
3. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προ-
στασία και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις
πυρκαγιές του Ιουλίου/Αυγούστου 2021 και συναφείς
διατάξεις (Α’ 143), η οποία κυρώθηκε με το άρθρο 2
του ν. 4824/2021 (Α’ 156). Τον ν. 4824/2021 «Κύρωση:
α) της από 5.8.2021 Πράξης Νομοθετικού Περιεχομένου ’’Έκτακτα μέτρα για την αντιμετώπιση του κινδύνου
πυρκαγιών’’ (Α’ 138) και β) της από 13.8.2021 Πράξης Νομοθετικού Περιεχομένου ’’Έκτακτα μέτρα για την απο-
τελεσματική προστασία και την ταχεία αποκατάσταση
του φυσικού περιβάλλοντος, την άμεση στήριξη των
πληγέντων από τις πυρκαγιές του Ιουλίου/Αυγούστου
2021 και συναφείς διατάξεις’’ (Α’ 143) και άλλες διατάξεις,
άρθρο 3 «Κάθετη οργάνωση και υπαγωγή των Δασικών
Υπηρεσιών στο Υπουργείο Περιβάλλοντος και Ενέργειας» (Α’ 156).
4. Το Β’ Μέρος «Διατάξεις για την ολοκλήρωσης της
μεταφοράς των δασικών υπηρεσιών στο Υπουργείο
Περιβάλλοντος και Ενέργειας» του ν. 4915/2022 (Α’ 63).
5. Την υπό στοιχεία ΥΠΕΝ/ΔΔΥ/48478/3594/16-5-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
νομοθετικού Περιεχομένου (Α’ 143) η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415)
6. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ) (Α’ 160), όπως τροποποιή-
θηκε με το π.δ. 29/2022 (Α’ 77).
7. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας,
μεταφορά υπηρεσιών και αρμοδιοτήτων» (Α’ 17) με το
οποίο συστάθηκε Γενική Γραμματεία Δασών.
8. Τα άρθρα 47 έως 55 του ν. 4915/2022 (Α’ 63).
9. Την υπ’ αρ. 160635/10-9-2021 διαπιστωτική πράξη
Συντονιστή Α.Δ.Π.ΔΕ.&Ι. «Μεταφορά προσωπικού των
Δασικών Υπηρεσιών της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου στο Υπουργείο Περιβάλλοντος και Ενέργειας» (Β’ 4493).
10. Την υπό στοιχεία ΥΠΕΝ/ΔΔΥ/50878/3749/
20-5-2022 εγκύκλιο διαταγή ΥΠΕΝ «Εγκύκλιες οδηγίες
για τη λειτουργία των Περιφερειακών Δασικών Υπηρεσιών, χρήση λογοτύπου» (ΨΓΒΩ4653Π8-ΩΧ6).
11. Την υπό στοιχεία ΥΠΕΝ/ΥΠΡΓ/79859/5910/ 2507-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
12. Την υπό στοιχεία ΥΠΕΝ/ΔΔΥ/62511/4542/
17-06-2022 (Β’ 3145) διαπιστωτική πράξη κατάταξης
και τοποθέτησης του προσωπικού των Περιφερειακών
Δασικών Υπηρεσιών του Υπουργείου Περιβάλλοντος
και Ενέργειας.
13. Την υπό στοιχεία ΥΠΕΝ/ΔΝΕΠ/83988/2740/
25-8-2022 (Β’  4528) απόφαση περί εξουσιοδότησης
υπογραφής.
14. Τον ν. 3208/2003 (Α’ 303).
15. Τον ν. 998/1979 (Α’ 289) και ειδικότερα:
α) Του άρθρου 41, β) του άρθρου 38 παρ. 1 όπως αντικαταστάθηκε από το άρθρο 35 παρ. 1 του ν. 4280/2014
(Α’ 159) και από το άρθρο 32 του ν. 4342/2015 (Α’ 143) και
γ) του άρθρου 70 παρ. 3, όπως αντικαταστάθηκε από το
άρθρο 1 παρ. 15 του ν. 3208/2003 (Α’ 303).
16. Τις διαταγές του Υπουργείου Γεωργίας:
α) 160417/1180/8-7-1980 β) 182447/3049/24-9-1980.
17. Την υπ’  αρ. 221525/4195/21-9-2011 διαταγή
Υπ.Π.Ε.Κ.Α. (ΑΔΑ: 4Α8Η0-ΙΔΩ).
18. Το υπ’ αρ. 153373/441/22-2-2017 έγγραφο Υπ.Π.ΕΝ.
«Περιοχές κηρυγμένων αναδασωτέων εκτάσεων στους
αναρτημένους δασικούς χάρτες» (ΑΔΑ: 61ΤΗ4653Π8-Ω7Θ).
19. Την υπ’ αρ. 108128/20-3-2025 πρόταση του Δασαρχείου Καλαμάτας περί κηρύξεως αναδασωτέας, της
αναφερομένης στο θέμα έκτασης.
20. Την σύμφωνη γνώμη της Διεύθυνσης Δασών
Ν. Μεσσηνίας, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστη-
σης, αποτελούμενη από άτομα σχίνου, πουρναριού,
αγριελιάς, κ.λπ. που καταστράφηκε από πυρκαγιά που
εκδηλώθηκε την 20η-07-2024 την έκταση δασικού χαρακτήρα εμβαδού είκοσι ενός χιλιάδων εννιακοσίων δε-
κατεσσάρων τετραγωνικών μέτρων (21.914,00 τ.μ.) που
βρίσκεται στη θέσεις «Βορόλακες, Αγριλίτσα, Στρογγυλή
Λάκκα, Ψίλυθρα και Παλιοκκλήσι» Τοπικής Κοινότητας
Μεταμόρφωσης, Δημοτικής Ενότητας Παπαφλέσσα, Δήμου Πύλου-Νέστορος του Νομού Μεσσηνίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
Η καείσα έκταση προσδιορίζεται από τμήματα Ε(1) με
σημεία: [1, 2, 3,...333, 34, 1], Ε(2) με σημεία [1, 2, 3...13,
14, 1], Ε(3) με σημεία [1, 2, 3,...,17, 18, 1], και κατά τμήμα
έχει όρια:
ΤΜΗΜΑ Ε(1):
Ανατολικά:
Με αγροκτήματα κατοίκων περιοχής.
Δυτικά:
Με δημόσια δασική έκταση-δάσος.
Βόρεια:
Με δημόσια δασική έκταση-δάσος και
με αγροκτήματα κατοίκων περιοχής.
Νότια:
Με αγροκτήματα κατοίκων περιοχής.
ΤΜΗΜΑ Ε(2):
Ανατολικά:
Με αγροκτήματα κατοίκων περιοχής.
Δυτικά:
Με αγροκτήματα κατοίκων περιοχής.
Βόρεια:
Με αγροκτήματα κατοίκων περιοχής.
Νότια:
Με αγροκτήματα κατοίκων περιοχής.
ΤΜΗΜΑ Ε(3):
Ανατολικά:
Με αγροκτήματα κατοίκων περιοχής.
Δυτικά:
Με δημόσια δασική έκταση-δάσος και
αναδασωτέα, λόγω πυρκαγιάς, έκτα
ση δασικού χαρακτήρα (αριθμ. 1027/
2012 απόφαση Γ.Γ.Α.Δ.Π.ΔΕ.&Ι.).
Βόρεια:
Με δημόσια δασική έκταση-δάσος και
με αγροκτήματα κατοίκων περιοχής.
Νότια:
Με δημόσια δασική έκταση-δάσος και
αναδασωτέα, λόγω πυρκαγιάς, έκτα
ση δασικού χαρακτήρα (αριθμ. 1027/
2012 απόφαση Γ.Γ.Α.Δ.Π.ΔΕ.&Ι.) και με
αγροκτήματα κατοίκων περιοχής.
Όπως φαίνεται στο από 14-3-2025 συνημμένο τοπογραφικό διάγραμμα κλίμακας 1:2.000 που συντάχθηκε
από τον Δασοπόνο του Δασαρχείου Καλαμάτας Κυριάκο
Πίκουλα και εντοπίζεται στο απόσπασμα Φ.Χ. «Μελιγαλά» κλίμακας 1:50.000 και αποτελεί αναπόσπαστο μέρος
της απόφασης αυτής. Προβλέπεται φυσική αναγέννηση
της δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησης της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 20 Μαρτίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 159/02.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250400159.pdf | Tokens: 15921]